**Generalforsamling Newfoundlandklubben i Danmark 3. 5. 2020

Beretning fra Newfoundlandklubbens Vandudvalg for 2019**

I sæsonen 2019 har vandgrupperne i Danmark afholdt 6 vandprøver.

Sæsonen startede op i bededagsferien 17.-19. maj hvor Jylland Midt-Vest afholdt en dobbelt prøve i Humlum.

Den 22. juni afholdt Vandgruppen på Fyn vandprøve i Nyborg ved det gamle færgeleje.

Den 19. juli afholdt vi vandprøve i forbindelse med Gold Cup der blev holdt i Herning. Her havde vi inviteret amerikansk dommer. Desværre måtte han melde afbud med kort varsel på grund af voldsomt uvejr i USA.

Weekenden 2.-4. august afholdt vandgruppen på Fyn den traditionsrige vand-weekend i Davinde med vandprøve lørdag den 3. august.

I samme weekend blev der uddannet 2 nye konkurrenceledere. Tillykke til Vibeke og Kenneth.

Weekenden 30. august – 1. september afholdt Vandgruppen på Lolland Falster vandprøve i forbindelse med lejren i Ulslev

Den første vandprøve i Danmark blev afholdt den 18. oktober 2009 ved Tjæreborg sø. Vandgruppen i Jylland Syd markerede dette 10 jubilæum ved at afholde DM den 7. september. Det var samtidig 4. år i træk der i Danmark var mere end 3 Elite hunde der var kvalificeret til DM.

Alle prøver og billedegalleri med samtlige SoR hunde kan findes på Vands hjemmeside newfclub-vand.dk.

I 2019 fik vi også færdig redigeret nye vandregler for de danske vandprøver. Det har været et stort og omfattende arbejde. Der ligger nye og spændende momenter i de nye vandregler. Samtidig har regeludvalget bevaret de oprindelige ideer og tanker bag reglerne. De nye regler ligger tilgængelige på vands hjemmeside.

Det var planen at reglerne skulle indvies ved Jylland Midt-Vest vandprøve i Store bededagsferien 15.-17. maj i Humlum.

Dette arrangement er desværre aflyst grundet faren for Coranavirus/COVID-19. Det er desværre en nødvendig beslutning

Ligeledes har vandgruppen Sjælland aflyst træningslejren 24. – 26. april på grund Coranavirus. Vandgruppen Sjælland arbejder på at finde et nyt tidspunkt i efteråret 2020.

Som det ser ud her i slutningen af marts, bliver første vandprøve i 2020 og med de nye vandregler i Nyborg d. 20. juni.
Vi håber at alle vandgrupper får tid til at få trænet op på de nye momenter inden da.
Vi opdaterer løbende på vands hjemmeside.

Troels Agerbo
Vandudvalget